《再用前韵酬胡观光》
宋代·王庭圭

牧龙天上几时还，因失仙龙五色斑。暂谪南昌为隐吏，会归东观校蓬山。

高名久已闻江表，异气今犹出斗间。下笔不休才思阔，清如星汉泻银湾。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。